[{"text_idx": "#000000", "text": "Multaj el ni iam bezonas redakti ankau\u0306 PDF-dosieron. Sed kion fari, se oni ne havas je dispono g\u0302ian fontan dosieron? Mi pasigis jam sufic\u0302e multe da tempo per serc\u0302ado de iu pdf-redaktilo, klare ke bonvena estas iu senpage els\u0302utebla \ud83d\ude42 Ne plac\u0302as al mi imago ac\u0302eti produktojn (kvankam profesiajn) de Adobe. Mi ja havas bonajn spertojn, kiam mi havis eblos labori per ili, bedau\u0306rinde ili ne apartenas al la plej malmultekostaj programoj. Kompreneble, serc\u0302ilo trovis sufic\u0302e multajn programetojn, kaj por Vindozo, kaj por Linukso. Sed tiuj \u201cvindozaj\u201d ofte estis nur trial-versioj, el la \u201clinuksaj\u201d ne c\u0302iuj funkciis lau\u0306 mia deziro. Kelkaj estis ec\u0302 j\u0302us evoluataj kaj je dispono estis nur ilia beta-versio ks."}, {"text_idx": "#000001", "text": "Se oni bezonus nur ekz. dividi dosieron al unuopaj pag\u0302oj (do c\u0302iu pag\u0302o ig\u0302os memstara dosiero) au\u0306 male, kunigi pli multajn PDF en unusolan dosieron, ne estus problemo \u2013 jenaj iloj trovig\u0302as en reto senpage, event. funkcias direkte en reto, sufic\u0302as nur als\u0302uti dosiero(j)n:"}, {"text_idx": "#000002", "text": "Tamen iam necesas s\u0302ang\u0302i tekston mem, prilabori unuopajn elementojn ktp. \u2013 kaj por tio la supre menciitaj iloj ne sufic\u0302as."}, {"text_idx": "#000003", "text": "Hierau\u0306 mi trovis artikolon \u201cNi redaktas PDF-n senpage\u201d \u2013 temas pri listo de diversaj pdf-redaktiloj ankau\u0306 kun priskribo:\n(...) Tial ni prezentos c\u0302i tie kelkajn (certe ne c\u0302iujn \u2013 el aliaj ni menciu ekz. programon PDF Split and Merge basic) ilojn, kiujn ni povas uzi senpage. Komence ni menciu tiujn ilojn, kiuj parolas pri redaktado de PDF, sed bedau\u0306rinde ili g\u0302is nun ne funkcias g\u0302uste. Inter ili trovig\u0302as ekz. malfermitkoda projekto PDFedit au\u0306 OpenOffice Draw (ambau\u0306 estas je dispono kaj por Linukso, kaj por Vindozo), sed nek la unua, nek la dua kapablis korekte labori kun testaj PDF-dosieroj."}, {"text_idx": "#000004", "text": "La unua bona ilo, kiun oni povas konsideri bona programo por PDF-redaktado, estas vektora redaktilo Inkscape. Bedau\u0306rinde, en Linukso (Mandriva 2009.1) g\u0302i ne sukcesis korekte malfermi PDF-dosieron, tamen en Vindozo jes. Ne eblas prilabori pli multajn pag\u0302ojn de dosiero samtempe, tial g\u0302i ne tau\u0306gas por prilaborado de pli grandaj dosieroj."}, {"text_idx": "#000005", "text": "Post importo estas laboro tre komforta \u2013 c\u0302iun objekton eblas marki, s\u0302ovi, forvis\u0302i ks. Dum laboro kun teksto eblas redakti c\u0302iun literon, s\u0302ovi tutan tekston, do ni povas sufic\u0302e simple s\u0302ang\u0302i majusklojn al minuskloj kun koncerna kuns\u0302ovo."}, {"text_idx": "#000006", "text": "Bedau\u0306rinde, c\u0302e eksporto ne estas certe, ke c\u0302io, kion ni vidas sur ekrano, g\u0302uste konservig\u0302os. Same ni ne povas enmeti G\u0302avoskriptojn."}, {"text_idx": "#000007", "text": "Sekva programo, kiu ebligas redaktadon de PDF, estas uzebla samtempe ankau\u0306 kiel legilo de c\u0302i tiuj dokumentoj. Pro siaj ebloj g\u0302i bonege tau\u0306gas ekz. por inters\u0302ang\u0302o de dokumentoj inter au\u0306toro kaj korektanto, kiu povas enmeti diversajn rimarkojn, proponi forvis\u0302on de iu teksto kaj simile. Per la sama programo ni povas la enmetitajn rimarkojn forvis\u0302i, sed por la proponitaj s\u0302ang\u0302oj (ekz. s\u0302ang\u0302o de teksto) g\u0302i ne tau\u0306gas \u2013 c\u0302i tie necesas uzi fontan dosieron."}, {"text_idx": "#000008", "text": "Kompreneble, la enmetitajn objektojn ni povas eluzi ankau\u0306 por aliaj celoj \u2013 ekz. kiam ni volas en PDF-dosiero marki iun parton per sagetoj, substreko... sen neceso de ilia konsultado kun au\u0306toro."}, {"text_idx": "#000009", "text": "Bonega eco estas tio, ke la programo ebligas enmeti ligilojn, s\u0302ang\u0302i priskribon de la dokumento, g\u0302ian sekurecon, ankau\u0306 manieron de g\u0302ia apero en PDF-legilo."}, {"text_idx": "#000011", "text": "La unua estas vere forta redaktilo, kiu ebligas aldoni en PDF-dosieron elemntojn por formularoj, ekz. elekto-butonojn, tekstajn kampojn ktp. Bedau\u0306rinde senpaga versio de la programo aldonas en la tekston akvomarkon, sed la prezo ne estas tro alta \u2013 19,99 USD."}, {"text_idx": "#000012", "text": "La dua el la triopo \u2013 PDFill PDF and Image Writer \u2013 estas virtuala printilo, helpe de kiu ni kapablas \u201cprinti\u201d dosieron ne nur en PDF-, sed ankau\u0306 en bildformatojn, kiel PNG, JPG, BMP, TIF kaj GIF. Por c\u0302iu el ili ni kompreneble povas s\u0302ang\u0302i koncernajn elirajn parametrojn kiel kvalito de eliro, priskribon kaj sekurecon de PDF ktp."}, {"text_idx": "#000013", "text": "La tria programo apartenas en la grupon de programoj, per kiuj oni povas kunigi plurajn dosierojn en unu dosieron, dividi dosieron al pluraj partoj, eltiri elektitajn pag\u0302ojn en memstaran dosieron, s\u0302ang\u0302i parametrojn de sekureco, aldoni akvomarkon, konverti bildojn au\u0306 PS-dosierojn al PDF ktp. \u2013 simple 15 fortaj kaj utilaj iloj en unu programo."}, {"text_idx": "#000014", "text": "La programo PDFTools simile kiel PDFill PDF Tools enhavas ilojn por kunigado au\u0306 dividado de PDF-dosieroj, aldonado de akvomarkoj ktp. Kompare kun g\u0302i estas tamen nombro de la iloj multe pli malgranda \u2013 \u201cnur\u201d 7, sed por multaj uzantoj sufic\u0302as."}, {"text_idx": "#000015", "text": "La programo ne estas redaktilo de PDF-dosieroj, sed servas por io alia \u2013 ni povas per g\u0302i forigi blokadon de printo, kopiado ks. en PDF-dosieroj. Atenton, la programo tute ne servas por akirado de pasvortoj, kaj kiam la PDF-dosiero estas protektita per pasvorto ankau\u0306 por malfermo, sen kono de pasvorto ne eblas prilabori g\u0302in per c\u0302i tiu programo."}, {"text_idx": "#000016", "text": "La programon Freeware PDF Unlocker prezentas fakte \u201cnur\u201d dosiero unlockpdf.cmd por GhostScript (GhostScript estas kompreneble parto de distribucio \u2013 la programo estas instalata), sur kies bildsimbolon ni \u201ctiros\u201d protektitan PDF-dosieron kaj la programo sekve prilaboras g\u0302in en novan PDF-dosieron. Post la prilaboro GhostScript faros tion, kion ni bzonas \u2013 sen kono de pasvorto, per kiu estis la dosiero protektita, g\u0302i forigos c\u0302iujn protektojn de a dosiero kontrau\u0306 printado, kopiado ks. Tamen, se la dosiero estas protektita per pasvorto ankau\u0306 por malfermo, ni devas entajpi tiun pasvorton direkte en la dosieron \u201cunloskpdf.cmd\u201d (temas pri normala teksto-dosiero)."}, {"text_idx": "#000017", "text": "Evoluado de c\u0302i tiu programo estis definitive finita, sed tio ne signifas, ke la programo ne plu estas uzebla \u2013 evoluado de GhostScript dau\u0306ras kaj dau\u0306re ni povas uzi g\u0302in kun g\u0302iaj plej novaj versioj."}, {"text_idx": "#000018", "text": "Espereble jenaj informoj estos utilaj por vi kaj se vi konas iun ankorau\u0306 ne menciitan ilon por prilaborado de PDF-dosieroj, vi povas skribi pri g\u0302i en diskuton."}, {"text_idx": "#000019", "text": "Jar-kompaso \u2013 planu novan jaron en Esperanto\nLingvemuloj kaj poliglotoj tutmondaj denove renkontig\u0302os en 2022 \u2013 kaj interrete kaj c\u0302eeste\nPolyglot Gathering revenas rete en 2022!\nPacon al Ukrainio, pacon al la mondo!"}, {"text_idx": "#000022", "text": "Poc\u030ci\u0301tac\u030c pre kaz\u030cde\u0301ho (Ba\u0301novce nad Bebravou)"}]